CELEX: 62020CA0230
Language: mt
Date: 2021-05-20 00:00:00
Title: Kawża C-230/20: Sentenza tal-Qorti tal-Ġustizzja (It-Tmien Awla) tal-20 ta’ Mejju 2021 (talba għal deċiżjoni preliminari tal-Augstākā tiesa (Senāts) – il-Latvja) – “BTA Baltic Insurance Company” AAS vs Valsts ieņēmumu dienests (Rinviju għal deċiżjoni preliminari – Regolament (KEE) Nru 2913/92 – Kodiċi Doganali tal-Komunità – Artikolu 195 – Artikolu 232(1)(a) – Artikolu 221(3) – Tariffa doganali komuni – Irkupru tal-ammont tad-dejn doganali – Komunikazzjoni tal-ammont tad-dazji lid-debitur – Terminu ta’ preskrizzjoni – Appell taħt garanzija ippreżentat kontra l-garanti – Eżekuzzjoni forzata għall-finijiet tal-ħlas – Terminu raġonevoli)

12.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 278/23
            
         
      Sentenza tal-Qorti tal-Ġustizzja (It-Tmien Awla) tal-20 ta’ Mejju 2021 (talba għal deċiżjoni preliminari tal-Augstākā tiesa (Senāts) – il-Latvja) – “BTA Baltic Insurance Company” AAS vs Valsts ieņēmumu dienests
      (Kawża C-230/20) (1)
      
      (Rinviju għal deċiżjoni preliminari - Regolament (KEE) Nru 2913/92 - Kodiċi Doganali tal-Komunità - Artikolu 195 - Artikolu 232(1)(a) - Artikolu 221(3) - Tariffa doganali komuni - Irkupru tal-ammont tad-dejn doganali - Komunikazzjoni tal-ammont tad-dazji lid-debitur - Terminu ta’ preskrizzjoni - Appell taħt garanzija ippreżentat kontra l-garanti - Eżekuzzjoni forzata għall-finijiet tal-ħlas - Terminu raġonevoli)
      (2021/C 278/32)
      Lingwa tal-kawża: il-Latvjan
      
         Qorti tar-rinviju
      
      Augstākā tiesa (Senāts)
      
         Partijiet fil-kawża prinċipali
      
      
         Rikorrent:“BTA Baltic Insurance Company” AAS
      
         Konvenut: Valsts ieņēmumu dienests
      
         Dispożittiv
      
      
                  1)
               
               
                  L-Artikolu 195 tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità, kif emendat bir-Regolament tal-Kunsill (KE) Nru 1186/2009 tas-16 ta’ Novembru 2009 li jistabbilixxi sistema Komunitarja ta’ eżenzjonijiet mid-dazju doganali, għandu jiġi interpretat fis-sens li l-garanti għal dejn doganali msemmi f’dak l-artikolu ma jistax ikun ikkwalifikat bħala “debitur” fis-sens tal-Artikolu 221(3) tar-Regolament Nru 2913/92, kif emendat bir-Regolament Nru 1186/2009, u għaldaqstant, it-terminu ta’ preskrizzjoni ta’ tliet snin mid-data tat-tnissil tad-dejn doganali previst f’dik id-dispożizzjoni ma jistax japplika.
               
            
                  2)
               
               
                  L-Artikolu 232(1)(a) tar-Regolament Nru 2913/92, kif emendat bir-Regolament Nru 1186/2009, għandu jiġi interpretat fis-sens li l-obbligu tal-Istati Membri, previst f’dik id-dispożizzjoni, li jagħmlu użu mill-possibbiltajiet kollha li d-dispożizzjonijiet fis-seħħ jagħtuhom sabiex jiksbu l-ħlas tad-dazji japplikaw mhux biss għad-debitur, iżda wkoll għall-garanti, u li dan tal-aħħar jista’ għalhekk jiġi kkunsidrat, bis-saħħa tal-imsemmi Artikolu 232(1)(a), bħala l-persuna li kontriha hija diretta l-eżekuzzjoni forzata u li hija suġġetta għar-regoli tal-Istat Membru, inklużi dawk relatati mat-termini, fi kwistjonijiet ta’ eżekuzzjoni.
               
            
                  3)
               
               
                  Ir-regola li tirriżulta mill-prinċipju ta’ ċertezza legali li tgħid li għandu jiġi osservat terminu ta’ preskrizzjoni raġonevoli għandha tkun interpretata fis-sens li tapplika għall-azzjoni mressqa kontra l-garanti sabiex jiġi żgurat l-irkupru ta’ dejn doganali.
               
            
         (1)  ĠU C 255, 3.8.2020.